**ELS SERVEIS SOCIOSANITARIS**

L’atenció Sociosanitària pública de Barcelona al mateix temps que la de Catalunya, està formada per una xarxa de centres i activitats que segons el decret de creació (242/1999) tenen al seu càrrec una gran varietat de serveis.

L’enumeració de les línies de serveis de l’atenció sociosanitària ja dona idea de la seva diversitat [[1]](#endnote-1). En resum es poden agrupar en els següents:

**a)** atenció a pacients amb necessitat d’internament de tres tipus: curta estada (subaguts), mitjana estada (convalescència o estada polivalent) i llarga estada per el seu manteniment i/o recuperació física i funcional

**b)** serveis d’atenció diürna i/o ambulatoris com hospital de dia i avaluació integral (EAI) per els equips d’avaluació integral.

**c)** equips de suport a la atenció primària en l’atenció a pacients amb malalties cròniques complexes i avançades (ESIC), cures pal·liatives al final de la vida (PADES). L’atenció a les residències per els equips d’atenció a les Residències (EAR) tot i no entrar en la cartera de serveis sociosanitaris estan a càrrec d’equips integrats en algun dels seus centres com és el cas de MUTUAM[[2]](#endnote-2)

**d)** serveis de mitjana o llarga estada i hospitals de dia psico-geriàtrics,

**e)** les unitats funcionals interdisciplinàries sociosanitàries (UFISS) per l’avaluació, seguiment i coordinació de l’atenció en determinats tipus de patologies quan persones ingressades a hospitals passen a l’atenció domiciliaria o al centre socio-sanitari.

La fragmentació de les tasques d’atenció i la de les entitats proveïdores deriva en gran part de l’especialització dels mateixos proveïdors i fins a l’actualitat ha contribuït a una difícil avaluació i control de les seves actuacions. En síntesi, els serveis sociosanitaris correspondrien a dos tipus de recursos bàsics: uns d’internament i altres de tipus ambulatori incloent atenció a domicili i equips de suport PADES.

El nombre de llits sociosanitaris, varia entre els diferents centres proveïdors i també el nombre de llits contractats per el CatSalut ja que la majoria de centres tenen activitat privada. Per les memòries de Hestia, el centre Duran i Reynals a l’Hospitalet, és un dels més grans amb 428 llits Un dels Centres Sociosanitaris més importants de Barcelona Ciutat, és el de MUTUAM Güell, amb diverses línies d’atenció, convalescència, llarga estada, PADES, etc. Ofereix un total de 402 places de internament.

A Barcelona el CatSalut té vigents 18 centres sociosanitaris contractats que es mostren en el quadre adjunt. Tres empreses gestionen 9 centres, 3 centres cada una. Són Clínica Barceloneta, Hestia i SAR Residencial. La major part d’aquestes empreses privades, tenen un contracte-conveni renovable fins a 10 anys que finalitza l’any 2021. (veure quadre adjunt )

El informe Plaensa del 2019 s’ha dut a terme segons la web del CatSalut[[3]](#endnote-3) en un context d’avaluació d’objectius contractuals dels proveïdors amb una enquesta sobre l’opinió subjectiva dels usuaris sense dades objectives Dels anys anteriors tenim dades com les

En el camp de l’atenció sociosanitària es pot afirmar que s’acompleix el model d’organització sanitària que el Conseller X Trias va lloar en el discurs de presentació de la modificació parcial de la LOSC, l’any 1995, com model basat en la descentralització i desconcentració de la gestió i la provisió de serveis per centres assistencials de titularitat pública o privada. S’ha aconseguit una xarxa important de recursos que podrien ser més ben aprofitats si contessin amb la integració de tots els centres en el sistema.

 Segons l’estudi PLAENSA 2019,[[4]](#endnote-4) fet en un context d’avaluació d’objectius contractuals dels proveïdors amb una enquesta, els usuaris d’aquest servei, qualifiquen de 8,36 sobre 10 la satisfacció amb el servei rebut, i un 91,80% tornarien a escollir ser ateses al mateix centre, si els fos possible. L’any 2016, any en què es va dur a terme l’anterior enquesta, la satisfacció mitjana va ser de 8,42 sobre 10, mentre que la fidelitat se situava en 91,65%. No es recull la valoració d’altres dades de l’enquesta com el menjar o la informació als familiars que persisteixen baixes.

|  |  |
| --- | --- |
| NOM DEL CENTRE  | EMPRESA GESTORA |

|  |  |
| --- | --- |
| C Sociosanitari Blauclínic Dolors Aleu  | Clínica Barceloneta SA |
| Sociosanitari Caixa Catalunya S. Jordi | Clínica Barceloneta SAU |
| CSS Isabel Roig  | Clínica Barceloneta SA |
| MUTUAM Guell  | MUTUAM Mutua de Previsió SociL |
| HESTIA Palau  | HESTIA Palau SL |
| HESTIA Secretari Coloma  | HESTIA SSR |
| HESTIA Duran i Reynals | SSR HESTIA SL |
| CLINICA ST ANTONI  | HUCASVE SL |
| CENTRE FORUM  | C Mar Parc Salut BCN |
| SERVICIOS CLINICOS SA | SAR Residencial y Assistencial REGINA |
| CS SARQUAVITAE Regina | SAR Residencial y Assistencial REGINA |
| CS SARQUAVITAE La Salut  | SAR Residencial y Assistencial La Salut |
| RESIDENCIA AIDAR SL  | Resid AIDAR SL Subrogat |
| Nou Hospital EVANGELIC | Fund Priv H. EVANGELIC |
| FUNDACIÓ GESTIÓ SANTÀRIA H. de S. PAU  | FUNDACIÓ GESTIÓ SANTÀRIA H. de S. PAU  |
| MARE DE DEU DE LA MERCÈ  | HERMAN. HOSP.SAGR. CORAZÓN DE JESÚS |
| HOSPITAL SOCIO SANITARI PERE VIRGILI  | Parc SANITARI PERE VIRGILI  |
| CLINICA RESIDENCIA GERIÀTRICA SL | CL RESIDENCIA GERIÀTRICA SL |
| HOSPITAL CLÍNIC | H. CLÍNIC I PROVINCIAL |
| CSS CIS Cotxeres | CSC VITAE SA |

1. <https://catsalut.gencat.cat/ca/serveis-sanitaris/atencio-sociosanitaria/> [↑](#endnote-ref-1)
2. <https://www.mutuam.cat/blog/som-mutuam/mutuam-gestiona-un-nou-equip-datencio-intermedia-integrada-a-les-residencies-a-gracia-i-la-salut> [↑](#endnote-ref-2)
3. Annex Ajgunes dades de 2017 dels informes sectorials de la Central de Resultats de 2017 <https://observatorisalut.gencat.cat/web/.content/minisite/observatorisalut/ossc_central_resultats/informes/fitxers_estatics/Central_resultats_sociosanitari_dades_2017.pdf> [↑](#endnote-ref-3)
4. <https://scientiasalut.gencat.cat/handle/11351/5971> [↑](#endnote-ref-4)